Broderikursus: Applikationsbroderi tirsdag den 6. oktober fra 17-21
Tirsdag den 6. okt. kl. 17.00-21.00 Broderikursus – Applikationsbroderi Applikationsbroderi er en spændende teknik, hvor dele af broderiet erstattes af stof, som lægges ind og syes fast under broderingen. Det giver et flot og levende udtryk, samtidig med at du sparer både broderitid og tråd. På dette kursus broderer vi et flot design med hele seks applikationer, så du får rig mulighed for at lære teknikken og blive fortrolig med arbejdsgangen. Som prikken over i'et dækkes hele broderiet med et lag organza. Det giver motivet en smuk, transparent effekt, der minder om tonet glas og tilfører broderiet et helt særligt udtryk. Broderiet kan efterfølgende monteres på f.eks. en taske, en pude eller på ryggen af en jakke – eller bruges til et helt fjerde projekt. Medbring: Stof til det projekt, du ønsker at montere broderiet på. Lidt forskellige bomuldsstoffer til applikationerne. Organza til den afsluttende effekt. Kurset er for alle brodérmaskiner med en broderiramme på mindst 170 × 100 mm og USB-port.